Lystrekantedderkopp er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. Denne arten kjennes temmelig lett på hunnens trekantede bakkropp, der bakhjørnene er uttrukket og bakkanten tvert avbrutt. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.